open-index/open-wikipedia-markdown huggingface dataset:
Peklo

thumb|right|Umelecké zobrazenie pekla

**Peklo** je miesto  večného zatratenia, večného ohňa, večných hrozných múk v posmrtnom živote. Peklo je stav duše, v ktorom nie je prítomnosť Božej lásky. Je to stav úzkosti, trápenia, trýznenia a obrovskej túžby po láske, ktorá nemôže byť už nikdy naplnená.

Poväčšine ho tematizujú náboženské diskurzy. Súčasť onoho sveta.

V kresťanstve je peklo konečné zavrhnutie.

## Pozri aj
* aviči
* podsvetie
* záhrobie
* diabol
* satanizmus

## Iné projekty

## Externé odkazy
* 


Kategória:Náboženstvo
Kategória:Kresťanstvo
Kategória:Teológia
Kategória:Kresťanská teológia
Kategória:Smrť
Kategória:Démoni
Pokoj

**Pokoj** je korelát pohybu alebo zmeny, činnosti, trvanie na tom istom mieste. Pokoj je vždy iba relatívny, t. j. vo vzťahu k určitému systému.

## Pozri aj
* hesychazmus
* pohyb
* sila

## Iné projekty

## Zdroj
* 

Kategória:Filozofický slovník
Kategória:Fyzika
Pojmový

**Pojmový** je vzťahujúci sa na pojem, prináležiaci pojmu; myšlienkový, racionálny; opak: zmyslový, emocionálny.

## Zdroj
* 

Kategória:Terminológia
Disjunktné pojmy

**Disjunktné pojmy** sú pojmy, pri ktorých triedy, výsledkom poznania ktorých sú tieto pojmy, neobsahujú nijaký spoločný prvok. 

Pojem a jeho negácia sú vždy disjunktné, pretože niet indivídua, ktoré by zároveň malo i nemalo v tom istom ohľade určitý znak.

## Externé odkazy
* 

Kategória:Logika
Pokora

[thumb|right|150px|''Sv. [Tomáš Akvinský považuje pokoru za cnosť cností, autor: Fra Angelico (1395 – 1455)]]

**Pokora** (, , , ) je jednou zo siedmich cností, je to slobodné, nie vynútené uvedomovanie si vlastnej nedokonalosti pred vyššou existenciou, môže byť nesprávne chápaná ako závislosť na niekom. Opakom pokory (jedna z cností) je pýcha (), ktorá patrí medzi sedem hlavných hriechov.

## Náboženstvo a pokora
V každom náboženstve existuje rituálna metodika.

Pokora je skromné chovanie, nesebeckosť a prejavuje sa u človeka, ktorý rešpektuje druhých. Pokora je pocit, keď si človek uvedomuje vlastnú nedokonalosť, alebo závislosť na vyššie požiadavky a má tak dôveru, keď sa to od neho očakáva, a nie keď potrebuje neúmerne velebiť sám seba. Pokora vyrastá z pocitu vlastnej slabosti a nedokonalosti vzhľadom k požiadavkám vyšších bytostí.

### Islam
V islame je pokora pred Bohom vyjadrovaná dodržiavaním príkazov koránu a sunny (šaríja) a vnútornými gestami pri modlitbe a vstupe do mešity, atď.

### Judaizmus
V judaizme je pokora (šiflut) cnosť prejavujúca sa dodržiavaním príkazov tóry a modlitbami na sviatky, predovšetkým na Nový rok a Deň zmierenia.

### Budhizmus
V budhizme je pokora osvietenie v meditácii.

### Hinduizmus
V hinduizme je to vyslobodenie od karmy vykúpením z reinkarnácie – meditáciou nad oslobodením od viny, získanej zlým životom.

## Iné projekty

## Externé odkazy
* Katechizmus.sk - pokora
* Pokora, zdroj radosti  
* Středeční postní rekolekce: „Sedmero hlavních hříchů“ – pýcha  
* UPC.uniba.sk Pokora
* Catholic Encyclopedia 

## Zdroj
 

Kategória:Filozofický slovník
Kategória:Náboženstvo
Kategória:Cnosti
Kategória:Sedem cností
Pokrok

**Pokrok** alebo **progres** pokrok je napredovanie, ktoré sa spočiatku chápalo neutrálne, t. j. ako postup k lepšiemu aj k horšiemu; s nástupom novoveku (15.16. storočie) sa pokrok chápe čoraz viac ako zlepšovanie, stupňovanie a vývin k vyššiemu. Súbežne s tým význam výrazu *pokrok* nadobúda ideologickú účinnosť, stáva sa prísľubom možnosti vziať osud do vlastných rúk. V súlade s tým potom pokrok prebieha vždy zároveň s vysokým hodnotením praktických schopností a zručností. Prejavuje sa to v často zdôrazňovanej, ale iba zriedka dodržiavanej požiadavke prekonať oddelenie myslenia a zručnosti, vedy, a praktických umení.

Toto zafarbenie významu výrazu *pokrok* sa začína objavovať v dôsledku nového sebauvedomenia, ktoré sa od 15. stor. začalo šíriť v kruhoch meštianstva. V mnohých mestách dosiahli meštianske rodiny blahobyt, uznanie a významné postavenie iba na základe usilovnej práce v remesle. V tom je základ postoja, ktorý vychádza z toho, že len prácou vlastných rúk môže človek zo seba niečo urobiť a niečo v živote dosiahnuť. V 18. storočí sa tento postoj systematizoval vo filozofii dejín, ktorá sa pokúšala dokázať, že to bol práve človek, ktorý vďaka svojej učenlivosti vytvoril civilizačný pokrok.

## Iné projekty

## Zdroj
* 

Kategória:Filozofický slovník
Kategória:Technika
Pelagiál

thumb|Typy pelagiálu
**Pelagiál** (iné názvy: **pelagická oblasť**, **pelagická zóna**, **pelagické pásmo**; z gr. πέλαγος – pelagos = otvorené more) má dva súvisiace významy:
*1. V biogeografii a hydrografii je pelagiál oblasť voľnej (t. j. od dna vzdialenej) vody mora, jazera či nádrže (v užšom zmysle len mora), čiže oblasť všetkej vody mora, jazera či nádrže okrem bentálu (ktorého najvrchnejšia časť sa volá litorál). Niektoré zdroje však z definície pelagiálu vylučujú nielen bentál (vrátane litorálu), ale aj neritickú oblasť (t. j. aj vodu nad sublitorálom, t. j. cca. do hĺbky 130/200 m) a niekedy navyše aj tzv. hemipelagickú oblasť (t. j. oblasť od cca. 130/200 m do cca. 3 000/4 000 m)
*2. V ekológii je pelagiál menej často aj označenie pre spoločenstvo organizmov (v užšom zmysle len živočíchov) žijúcich v oblasti voľnej vody mora, jazera či nádrže (t.j. v oblasti podľa definície 1), t. j. súhrnné označenie pre planktón, nektón, neustón a pleustón.

## Charakteristika
Organizmy sa v pelagiáli prevažne voľne vznášajú alebo aktívne plávu. Delíme ich na planktón, nektón, neustón a pleustón.

## Delenie
V literatúre sa uvádzajú rôzne delenia pelagiálu. Nasledujú príklady.

### Morský pelagiál
Delenie 1:
*epipelagiál (=epipelagická zóna, trofogénna vrstva)do hĺbky cca. 
*batypelagiál (=batypelagická zóna, trofolytická vrstva):
**vrchná batypelagická zónacca. 200 m až 1 000 m
**dolná batypelagická zónaviac ako 1 000 m

Delenie 2:
*epipelagiál – do 200 m
*batypelagiál v širšom zmysle: 
**mezopelagiál (=prechodná zóna)200 m až 1 000 m
**batypelagiál v užšom zmysle1 000 m až cca. 3 000/4 000 m
*abysopelagiál v širšom zmysle:
**abysopelagiál v užšom zmyslecca. 3 000/4 000 m až 6 000 m
**hadopelagiál (=ultraabysál)viac ako 6 000 m

Delenie 3:
*trofogénna zóna (=epipelagiál)
*trofolytická zóna
**batypelagiál200 až 800 m
**hemipelagiál800 až 2 400 m (Poznámka: Ale porovnaj odchylnú definíciu hemipelagickej oblasti v úvodnej definícii tohto článku)
**eupelagiálviac ako 2 400 m (Poznámka: Ale napr. *Encyklopédia Zeme* stotožňuje termín „eupelagická oblasť“ s celou pelagickou oblasťou)

Delenie 4:
*eufotická zóna (=fotická zóna)do cca. 100 m (t. j. vrchná časť epipelagiálu)
*dysfotická zóna (=disfotická zóna)cca. 100 až 1 000 m (t. j. spodná časť epipelagiálu a mezopelagiál), v niektorých zdrojoch je táto zóna zaraďovaná pod eufotickú zónu (ktorá sa potom teda končí až pri 1 000 m), v niektorých iných zdrojoch je zas naopak zaraďovaná pod afotickú zónu (ktorá sa potom teda začína už pri 100 m)
*afotická zónaviac ako 1 000 m (t. j. batypelagiál v užšom zmysle a abysopelagiál)

### Jazerný pelagiál
*trofogénna zóna:
**epilimnión v širšom zmysle:
***vrchný pelagiál
***epilimnión v užšom zmysle
**metalimnión
*trofolytická zóna (hypolimnión)

## Poznámky


## Referencie

Kategória:Biogeografia
Kategória:Oceánografia
Materiálny pokrok

**Pokrok materiálny** v budhizme sám osebe neposkytuje trvalú radosť alebo uspokojenie. Čím viacej získavame po materiálnej stránke, v tým väčšom strachu žijeme. Materiálny pokrok vždy vyvoláva túžbu po ďalšom pokroku, takže radosť, ktorú prináša, je iba prechodná.

## Externé odkazy
* 

Kategória:Budhizmus
Pokrytectvo

**Pokrytectvo** je pretvárka, falošnosť, farizejstvo. Je to navonok predstieranie cnosti a dobra a súčasne skrývanie svojej skutočnej povahy alebo náklonností, najmä s ohľadom na morálne alebo náboženské hodnoty. Pokrytec koná alebo sa správa rovnako ako iní ľudia, ktorých súčasne za tieto činy alebo správanie kritizuje. Podľa morálnej psychológie je pokrytectvo nedodržovanie vlastných verejne deklarovaných morálnych zásad.

Pokrytectvo možno čiastočne objasniť mechanizmom projekcie.

## Externé odkazy
* 

## Zdroj

Kategória:Psychológia
Organický

**Organický** alebo **ústrojný** môže byť:
*týkajúci sa organických látok; zaoberajúci sa organickými látkami
*vzájomne spätý, vhodne použitý/umiestnený/zaradený; prirodzený

Opakom je pojem anorganický.
Vasa Pelagić

thumb
**Vasa Pelagić** (; * 1838† 1899) bol srbský revolučný demokrat, propagátor socialistickych ideí, požadoval spojenie Bosny a Hercegoviny so Srbskom a Čiernou Horou.

## Iné projekty

## Externé odkazy
* 

Kategória:Srbskí politici
Kategória:Revolucionári
Pokus

**Pokus** alebo **experiment** je zámerne vyvolaný proces v relatívne presne kontrolovaných
podmienkach, ktorý slúži na získavanie alebo overovanie skúseností, poznatkov, vedeckých teórií a hypotéz.

Pokus môže byť heuristický, s cieľom nájsť dovtedy neznámu zákonitosť javu, alebo overovací, ktorým sa overuje deduktívne objavená zákonitosť. Využíva sa ako výskumná metóda v špeciálnych vedách.

Pokus je - obrazne povedané - otázka kladená prírode, ktorou ju nútime, aby nám odhalila svoje zákonitosti. V istom zmysle je každé naše konanie pokusom, pokiaľ pozorujeme účinky nášho zásahu do prírody. O vedeckom experimente však hovoríme len vtedy, keď skúmanie uskutočňujeme sústavne a s uvedomelým cieľom.

Pokusom sa zisťuje účinok premenných na javy zámerne vyvolané experimentátorom (človekom, ktorý experiment uskutočňuje). Pod premennou (alebo premennou veličinou, parametrom) sa vo všeobecnosti myslí taká vlastnosť, ktorá môže nadobúdať rôzne hodnoty (kvantitatívne, kvalitatívne). Hypotézy dávajú pozorovaniu určitý smer, umožňujú uskutočňovať pozorovanie plánovite tým, že sa vytvárajú podmienky, ktoré sú potrebné v zmysle hypotézy. Tak sa odohráva experiment: Pozorujeme, k čomu dochádza za celkom určitých predpokladov. Pri pokuse kladieme prírode celkom určitým inštrumentálnym pôsobením presnú otázku a dostávame určitú odpoveď, formulovanú v observačných vetách.

## Iné projekty

## Externé odkazy
* 
* 

Kategória:Veda
Organizácia

**Organizácia** alebo **organizovanie** môže byť:
*proces premysleného, účelného usporadúvania (zložiek do celku, sústavy a podobne)
*proces prípravy a riadenia uskutočnenia podujatia či akcie
*združovanie (sa) osôb na základe spoločného programu, cieľa a pod. alebo do jednotne štruktúrovaného spolku, útvaru a pod., pozri pod organizácia (združenie osôb)

**Organizácia** môže byť aj:
* výsledok organizovania (pozri vyššie), teda:
**premyslené, účelné usporiadanie (zložiek do celku, sústavy a podobne)
**príprava a riadenie uskutočnenie podujatia či akcie 
**združenie osôb alebo inštitúcií so spoločným programom, cieľom atď., prípadne len nižšia, základná jednotka, zložka takéhoto združenia, pozri organizácia (združenie osôb)
*v polovici 90. rokov 20. storočia vo vtedajšom slovenskom Zákonníku práce: ekvivalent súčasného termínu zamestnávateľ
* podľa Václava Černíka: usporiadanosť funkcií.

## Pozri aj
*náboženská organizácia
*stranícka organizácia
*organizácia poznania

## Externé odkazy
*
Pelagius

náhľad|Pelagius
**Pelagius** (+ po 418) bol britský mních, ktorý vychádzal zo stoicizmu a hlásal svojbytnosť človeka voči Bohu.

## Zdroje
* 
* H. Schmidt, G. Schischkoff: *Philosophisches Wörterbuch.* Stuttgart Kr"ner 1991. 

## Pozri aj
* pelagianizmus

## Iné projekty

Kategória:Filozofi 4. storočia
Kategória:Heretici
Pokuta

**Pokuta** je peňažný postih, ktorú je povinná zaplatiť fyzická alebo právnická osoba pri porušení určitých právnych predpisov.

## Hospodárska pokuta

Hospodárske pokuty sa odvádzajú do príslušného štátneho rozpočtu. Hospodársku pokutu nemožno uložiť rozpočtovým organizáciám.

## Externé odkazy
* 

Kategória:Právo
Pelasgovia

thumb|Mapa oblastí, ktoré Pelasgovia pravdepodobne osídlili
**Pelasgovia** boli obyvatelia Grécka pred príchodom Grékov. Ich jazyk dnes označujeme ako pelasgičtina. Možno šlo o prvých indoeurópskych prisťahovalcov (okolo 2000 pred Kr.).

## Referencie


## Externé odkazy
* 

Kategória:Etniká, národy a národnosti
Náboženská organizácia

**Náboženská organizácia** je spoločenská inštitúcia, v ktorej vybraní členovia dostávajú poverenie k výkonu náboženských činností potrebných pre uspokojovanie náboženských potrieb jednotlivca alebo pospolitosti a pre reguláciu správania sa týchto skupín.

Príkladom náboženskej organizácie je cirkev.

## Externé odkazy
*
Penalizmus

**Penalizmus** (asi z výrazu penál = zastarano peračník) bolo v minulosti označenie jednak pre ako obyčaj praktizovanú šikanu študentov prvého ročníka na vysokej škole a jednak pre príslušný prvý "skúšobný" rok štúdia vôbec. Príslušní študenti museli strpieť nadávky, posmechy, terorizovanie a museli starším študentom všestranne slúžiť. Príslušný rok sa začal rituálom absolúcie a skončil sa tzv. depozíciou. Výraz penalizmus sa vzťahuje najmä na takéto praktiky bežné v Európe v 17. a 18. storočí (prenesene aj neskôr), hoci už v 17. storočí v Nemecku boli tieto praktiky zakázané zákonom, pretože nadubudli prehnanú intenzitu. Podľa niektorých autorov podobné praktiky existovali už v Byzantskej ríši v 2. storočí po Kr., podľa iných pochádzajú z 8. storočia z inštitútu annum novitiatus (skúšobný rok) v kláštoroch. 

## Pozri aj
* šikanovanie

Kategória:Vzdelávanie
Peňažníctvo

**Peňažníctvo** môže byť: 
*úradné obhospodarovanie peňazí a cenných papierov ; činnosť, ktorej náplňou je vykonávanie operácií peňažnými ústavmi 
*celá sústava peňažných ústavov rôznych typov (bánk, sporiteľní, úverných ústavov atď.), najmä v jednom štáte  resp. organizácia, štruktúra a činnosť peňažných ústavov , pozri pod peňažný ústav 
*len sústava peňažných ústavov (bánk) zaoberajúcich sa vykonávaním platobného styku, poskytovaním úveru a zhromažďovaním vkladov (niekedy sa nazýva "peňažná a úverová sústava") , pozri pod banka
*staršie: súbor vecí týkajúcich sa meny a obchodovania s peniazmi a s cennými papiermi, finančníctvo; peňažné zriadenie , pozri pod peniaze a peňažné zriadenie
*náuka o podstate, organizácii a fungovaní peňazí a peňažných ústavov, pozri peňažníctvo (náuka)

## Referencie


Kategória:Peniaze
Pavol Polák

**Pavol Polák** (* 14. február 1925, Bratislava) je slovenský muzikológ.

## Dielo
* 1957 – *Dejiny slovenskej hudby*, spoluautor  
* 1974 – *Hudobnoestetické náhľady v 18. storočí – Od baroka ku klasicizmu* 

## Externé odkazy
* 

Kategória:Slovenskí vedci
Kategória:Muzikológovia
Kategória:Osobnosti z Bratislavy
Živá bytosť

náhľad|Strom živých bytostí.
**Živá bytosť** (iné názvy **bytosť, živý tvor, tvor, živý jedinec**) je usporiadaná sústava, spravidla ostro ohraničená oproti vonkajšiemu prostrediu, ktorá je živá (definície života sa do istej miery rôznia). Ak zdôrazňujeme, že ide o fyziologickú jednotku zloženú z orgánov (resp. u jednobunkovcov organel) a s charakteristickou interakciou orgánov (organel), nazývame živú bytosť **organizmus** (zastarano *ústrojenec*) alebo **živý organizmus** (pozri aj organizmus). Ako taxonomická jednotka majú živé bytosti latinský názov *Biota* alebo *Vitae*. Za živé veci sa pokladajú aj stroje.

O definícii a charakteristike života pozri život.

Organizmy môžu byť jednobunkové alebo mnohobunkové.

## Orgánové sústavy
Viaceré orgány v mnohobunkovom organizme vytvárajú integrované (zjednotené) sústavy, ktoré zabezpečujú činnosť celého organizmu (orgánové sústavy). 

## Systematika
Organizmy usporadúvame podľa rozličnych znakov a vlastností do väčších alebo menších systematickych skupín. Základnou systematickou jednotkou je druh. Pozri systém živých organizmov, systematika a taxonómia.

## Pozri aj
* živá hmota

## Iné projekty

Kategória:Biológia
Albrecht Penck

**Albrecht Penck** (* 25. september 1858, Reudnitz, Nemecko – † 7. marec 1945, Praha) bol nemecký geograf, jeden zo zakladateľov glaciálnej geomorfológie. 

Spolu s E. Brücknerom je autorom alpskej škály štvrtohorného zaľadnenia.

Roku 1901 definoval pojem donau-günz.

## Dielo
* *Morphologie der Erdoberfläche*, 1894 
* (s E. Brücknerom) *Die Alpen im Eiszeitalter*, 1909

## Externé odkazy
* 

Kategória:Nemeckí geografi
Kategória:Vyučujúci na Viedenskej univerzite
Kategória:Držitelia Radu Pour le Mérite
Karl Polanyi

**Karl Polanyi** (* 21. október 1886 - † 23. apríl 1964) bol maďarský historik, ekonóm a antropológ. Pôsobil v Anglicku a v USA.

## Externé odkazy
* 

Kategória:Narodenia v 1886
Kategória:Úmrtia v 1964
Kategória:Maďarskí historici
Kategória:Maďarskí ekonómovia
Kategória:Maďarskí antropológovia
Kategória:Historici židovského pôvodu
Kategória:Osobnosti z Viedne
Kategória:Pochovaní na cintoríne Kerepesi
Teroristická organizácia

**Teroristická organizácia** je organizácia, ktorá používa sústavne teror, napr. mafia (?).

## Externé odkazy
* 

Kategória:Politika
Kategória:Terorizmus
Per extensum (tlač)

**Per extensum** (lat.) alebo **perex** je v typografii textová časť sadzby (resp. spôsob sadzby) výnimočne sádzaná na celú šírku stránky medzi sadzbou členenou do viac stĺpcov. Týka sa najmä nadpisov a úvodov článkov v novinách.

Kategória:Typografia
Polarita

**Polarita** vo všeobecnosti je vzájomne sa podmieňujúci protiklad, opozícia, dve strany jednej veci, alebo javu.

* protikladné správanie, vývin dvoma protikladnými, no dopĺňajúcimi sa smermi
* protikladné umiestnenie (poloha), protiľahlosť, rôznosť v protiľahlých koncoch, dvojpólovosť
* prejav magnetických a elektrických vlastností na póloch elektricky alebo magneticky aktívnych telies
* rozlíšenie tela rastliny z hľadiska funkcie a tvaru na spodnú časť a vrcholovú časť polarita (biológia)
*vlastnosť rozpúšťadla na základe dipólového momentu, pozri polarita (chémia)
Per se

**Per se** (lat.) je sám sebou, prostredníctvom seba samého.

## Externé odkazy
* 

Kategória:Latinské výrazy
Milan Polášek

**Milan Polášek** (* 11. september 1934† 5. január 2021) bol nestor jogy na Slovensku. Pôsobil ako jeden z popularizátorov jogy v období Česko-Slovenska a následne aj v období Slovenska. V roku 1985 napísal knihu *Joga*, ktorá vyšla v náklade 50 000 kusov a v roku 1990 knihu *Joga. Osem stupňov výcviku*, ktorá vyšla v náklade 90 000 kusov.

## Diela
* *Joga* (viacero vydaní)
** *Joga* (1985), náklad 50 000 ks, vydavateľstvo Šport
** *Joga* (1988), náklad 50 000 ks, vydavateľstvo Šport
** *Joga* (2017), vydavateľstvo Matis
* *Joga – osem stupňov výcviku* (1990), náklad 90 000 ks, vydavateľstvo Šport
* *Joga je aj pre vás* (1998)

## Referencie




## Externé odkazy
* 

Kategória:Slovenskí jogíni
Peracidita

**Peracidita** (lat.) alebo **prekyslenosť** je zvýšená kyslosť, napr. žalúdkovej šťavy.

## Externé odkazy
* 

Kategória:Latinské výrazy
Kategória:Medicína
Organogén

**Organogén** je hlavný chemický prvok
v organických látkach, potrebný na vývin orgánov,
napríklad vodík, kyslík, uhlík, dusík.

Kategória:Organická chémia
Percepcia

**Percepcia** alebo **percipovanie** (z lat.) môže byť:
*v psychológii a filozofii: zmyslové vnímanie 
*v práve: prijatie, prevzatie do držby

**Percipovanie** môže byť chápanie, všímanie si.
Pole dát

::*Pole dát/dátové pole/údajové pole/pole môže byť aj slovenský ekvivalent anglického pojmu array, pozri [[pole (údajová štruktúra)]]*
**Pole dát** (iné názvy: **dátové pole**, **údajové pole**, **pole**; angl. data field, field) je súhrn dát usporiadaných takým spôsobom, že všetky dáta možno jednotne vyberať a spracúvať. Polia dát tvoria dátový záznam. Napríklad v typickej databázovej tabuľke je riadok dátový záznam, kým stĺpec (v danom riadku) je pole dát.

## Zdroj
* 

Kategória:Dátové typy
Kategória:Databázy
Organogenéza

**Organogenéza** (gr.) môže byť:
*všeobecne: vývoj a diferenciácia orgánov
*pri živočíchoch: premena orgánového základu na funkčný orgán v rámci embryogenézy, pozri organogenéza (embryogenéza)
*pri rastlinách: regenerácia rastlinných orgánov na kale (kalus) alebo na explantátoch, pozri organogenéza (rastlina)
Sociometrická percepcia

**Sociometrická percepcia** alebo **sociálna adjustácia** alebo **sociopercepčný vzťah** je samoodhad volieb vlastnej osoby ostatnými jedincami.

## Pozri aj
*Johariho okno

## Externé odkazy
*
Organoleptický

**Organoleptický** je vnímateľný zmyslami, napr. organoleptická vlastnosť.

## Externé odkazy
* 

Kategória:Vnímanie
Elektrické pole Zeme

**Elektrické pole Zeme** je prirodzené elektrické pole Zeme ako planéty prejavujúce sa v tuhom zemskom telese, v moriach, atmosfére a magnetosfére.

## Pozri aj

*Elektrické pole

## Zdroj

* 

Kategória:Zem
Organológia (hudba)

**Organológia** je veda o organeoch, ich vývoji, stavbe, funkcii, akustických a výrazových vlastnostiach. 


Kategória:Muzikológia
Fenoménové pole

**Fenoménové pole** je všetko, čo práve človek prežíva, čiže súhrn objektov prítomných a vnímaných, hoci len v myšlienkach, na rozdiel od objektov fyzicky prítomných, ale nevnímaných.

## Externé odkazy
* 

Kategória:Psychológia
Percepcionalizmus

**Percepcionalizmus** (lat.) je filozofické učenie, podľa ktorého poznanie a myslenie sa zakladá iba na vnímaní (percepcii).

## Externé odkazy
* 

Kategória:Filozofické teórie
Percepčný

**Percepčný** (lat.) je ľahko vnímateľný; citlivý.

## Externé odkazy
* 

Kategória:Latinské výrazy
Perceptibilita

**Perceptibilita** (lat.) je schopnosť percepcie.

## Externé odkazy
* 

Kategória:Latinské výrazy
Kategória:Psychológia
Orgazmus

[thumb|''[Danae* ([[1907]]-[[1908|08]]). Zlatý dážď symbolizuje oplodnenie bohom, možno ho však spájať aj so ženským orgazmom. Sebavedomá ženská [[erotika]] bola obľúbeným motívom [[viedeň|viedenského]] [[secesia|secesného]] maliara [[Gustav Klimt|Gustava Klimta]].]]

*'Orgazmus** alebo **sexuálne vyvrcholenie''' je vyvrcholenie pohlavnej rozkoše, príjemná psychologická alebo emocionálna reakcia na sexuálnu stimuláciu, ktorá je spravidla sprevádzaná aj silnou fyziologickou reakciou.

Krátko pred orgazmom dochádza k silnému prekrveniu pohlavných orgánov, počas orgazmu nastávajú v oblasti genitálií rytmické, vôľou neovládané sťahy svalov, ktorými sa uvoľňuje pohlavné napätie. Krátko nato nasleduje uvoľnenie oblasti genitálií a často aj celého tela. U mužov počas orgazmu spravidla dochádza k ejakulácii. 

## Orgazmus z antropologického hľadiska
thumb|left|Limbický systém: riadiaca centrála orgazmu
Orgazmus je proces odohrávajúci sa na úrovni centrálneho nervového systému a možno ho zreteľne odlíšiť od ostatných pohlavných funkcií - ejakulácie, oplodnenia, ovulácie. Pohlavné vyvrcholenie možno prirovnať k „neurónovému ohňostroju“. Ten je vyvolaný v limbickom systéme a podieľajú sa na ňom hlavne určité oblasti hypotalamu a amygdaly. Na stupňovaní pohlavného vzrušenia a spustení orgazmu sa podieľajú rozličné prenášače, ktorých spolupráca ešte nie je úplne objasnená: neurotransmitery dopamín, serotonín a noradrenalín, rozličné hormóny, hlavne androgény, endogénne opioidy ale aj ďalšie.

Pri týchto procesoch môže niekedy dôjsť k akémusi preskakovaniu medzi susediacimi mozgovými oblasťami. Takto je možné vysvetliť niektoré paradoxné orgazmické reakcie, ako sú napr. pocity bolesti alebo strachu. Počas stupňovania pohlavnej rozkoše je až do vyvrcholenia takisto potlačená činnosť veľkého mozgu a vnímanie bolesti.

Kategória:Sex
Homogénne gravitačné pole

**Homogénne gravitačné pole** je idealizované gravitačné pole, ktorého intenzita má vo všetkých bodoch rovnaký smer a rovnakú veľkosť.

## Externé odkazy
* 

Kategória:Gravitácia
Mužské pohlavné orgány

**Mužské pohlavné orgány** sú párové mužské pohlavné žľazy semenníky (testis) uložené v miešku. Na semenníky ako čiapočka nasadajú nadsemenníky, ktoré ústia do semenovodov. Semenovod so semenným vačkom a predstojnou žľazou vyúsťuje do močovej rúry, ktorá je uložená v pohlavnom úde.
 
## Pozri aj

* Rozmnožovacia sústava
* Ženské pohlavné orgány

## Externé odkazy
* 

Kategória:Rozmnožovacia sústava
Orgiazmus

**Orgiazmus** (gr.) je duševné vzrušenie (najmä náboženské), ktoré dakedy hraničí so šialenstvom.

## Externé odkazy
* 

Kategória:Psychológia
Perceptívnosť

**Perceptívnosť** (lat.) je vnímavosť, vnímanie  jeden z pojmov vo filozofii Johna Locka. 

## Pozri aj
* vnem
* Vnímanie

## Externé odkazy
* Theories of Perception (angl.) 

Kategória:Psychológia
Orient

**Orient ** najčastejšie znamená Prednú Áziu (t. j. tzv. starý Orient) a severnú Afriku a/alebo Ďaleký východ, ojedinele aj celú Áziu. Podrobnejšie o definícii pozri nižšie.

## Definícia
V súčasnosti (cca. od 19. stor.) termín Orient môže mať tieto významy: 
*starý Orient (v zmysle: Predná Ázia, obyčajne vrátane Egypta a obyčajne vrátane Stredného východu) a ostatná severná Afrika, v širšom zmysle vrátane Ďalekého východu (a Stredného východu, ak nie je zahrnutý už v starom Oriente)
*Predná Ázia a Stredná Ázia
*Levanta (Malá Ázia, Sýria, Egypt), prípadne plus severná Afrika
*(najmä vo vzťahu k dejinám staroveku:) starý Orient (v oboch významoch)
*(pod vplyvom anglosaských textov:) východná, južná a juhovýchodná Ázia, v širšom zmysle aj Predná Ázia (juhozápadná Ázia a Egypt)
*v niektorých západných štátoch: okrem vyššie uvedených významov aj napr.:
** niektoré krajiny Stredozemia a krajiny juhovýchodnej Európy
**Európa
**východná hemisféra
* všetky štáty Ázie a prípadne aj severnej (alebo ojedinele aj celej) Afriky
*východné krajiny či národy (relatívny pojem)

Historicky mal termín Orient nasledujúce významy: 
*východné krajiny (relatívny pojem)
*v starovekom Grécku: Perzia (keďže bola na východ od Grécka)
*všetko, čo leží na východ od gréckeho sveta príp. od Itálie (najmä Predná Ázia a Egypt)
*Východorímska ríša (Byzantská ríša)
*diecéza Oriens (t. j. zhruba Predná Ázia, Egypt)
*Levanta
*oblasť ovládaná islamom (napr. aj severná Afrika, južné Španielsko a pod.)

Prídavné meno **orientálny** znamená primárne týkajúci sa Orientu, východný. V kontexte filozofických disciplín prípadne humanitných disciplín znamená najčastejšie - 'čínsky', 'indický', 'japonský', 'perzský', 'islamský' alebo 'arabský' atď. 

## Referencie


## Iné projekty

Kategória:Ázia
Orientácia

**Orientácia** (fr.) môže byť:
*všeobecne:
**určenie polohy, smeru vzhľadom na svetové strany, znalosť polohy
**zaujatie stanoviska; usmernenie, usmerňovanie
**rozhľad v dačom, informovanosť, orientovanosť
**zameranie (kultúrne, politické, sexuálne a podobne), napr. sociálna orientácia, sexuálna orientácia, politická orientácia
*v sociológii: subjektívne zameranie, pripravenosť subjektu k určitej aktivite v určitej situácii, najmä hodnotová orientácia, pozri orientácia (sociológia)
*v chémii: usporiadanie reťazcových molekúl v určitom smere, pozri orientácia (chémia)
*v biológii: pohyb chromozómov, pri ktorom sa centroméry stavajú do osi s vretienkom, pozri orientácia (biológia)
*v matematike: stanovenie kladného smeru pohybu (napr. po kružnici, priamke), pozri orientácia (matematika)
*v ekológii: zmena pozície organizmov alebo orgánov ako reakcia na vonkajší podnet resp. príslušná schopnosť organizmu/orgánu, pozri orientácia (ekológia)
*v geodézii: usmernenie prístroja alebo osnovy smerov do určitej súradnicovej sústavy, pozri orientácia (geodézia)
*v architektúre: situovanie kostola tak, že jeho apsida smeruje k vychádzajúcemu slnku, pozri orientácia (kostol)

## Pozri aj
*orientovanosť
*orientovateľnosť

## Iné projekty
Pole (agronómia)

**Pole** je pozemok určený na pestovanie poľnohospodárskych plodín.

## Externé odkazy
* 

Kategória:Agronómia
Hodnotová orientácia

**Hodnotová orientácia** je relatívne stály, sociálne podmienený, voliteľný vzťah človeka k súhrnu materiálneho a duchovného spoločenského bohatstva a ideálov, na ktoré sa pozerá ako na predmety, ciele alebo prostriedky uspokojovania životných potrieb.

## Externé odkazy
* 

Kategória:Axiológia
Kategória:Etika
Vektorové pole

**Vektorové pole** je priestor, ktorého každému bodu je jednoznačne priradený podľa predpísaného zákona určitý vektor.

## Iné projekty
 

## Externé odkazy
* 

Kategória:Vektorový počet
Kategória:Algebra
Originál

**Originál** (lat.) alebo **pôvodina** môže byť:
* pôvodné  umelecké dielo alebo umeleckoremeselný výrobok (najmä výtvarné dielo, obyčajne obraz), opak: kópia, pozri originál (umelecké dielo)
* slovesné dielo v pôvodnom jazyku, opak: preklad, pozri originál (opak prekladu)
* pôvodné znenie textu, pôvodný spis, pôvodná listina, pôvodný doklad, prvopis, pozri napr. prvopis

**Originál** môže byť aj:
*pôvodné vyhotovenie; pôvodná vec; pôvodný vzor; pôvodný model
*prvotné vyhotovenie výkresu, pozri originál (výkres)
*v diplomatike: prvotné vyhotovenie písomnosti, ktoré vzniklo s vedomím a z vôle jej vydavateľa, pozri originál (diplomatika)
*pri výrobe gramoplatní: priama kovová kópia lakového materiálu platne získaná galvanotechnicky, pozri originál (gramoplatňa)

## Iné projekty

## Zdroje
* 
* originál. In: 
*originál. In: 
*originál; pôvodina. In: *[[Slovník slovenského jazyka (Peciar)|Slovník slovenského jazyka]]*, 1959-1968. dostupné online
*originál. In: *[[Slovník cudzích slov (akademický)]]*, 2005. dostupné online
*originál. In: * [[Krátky slovník slovenského jazyka]]*, 2003 dostupné online
Orléans

**Orléans** (z lat. slova zlato, keltsky: *Cenebum*) je mesto v strednom Francúzsku v regióne Centre-Val de Loire asi 130 km juhovýchodne od Paríža. Leží na rieke Loire a je centrom departementu Loiret. V roku 1999 malo asi 113 126 obyvateľov.

## Poloha
Obec má rozlohu . Najvyšší bod je položený  a najnižší bod 

## Dejiny
V roku 52 pred Kr. tu začalo povstanie proti Caesarovi. Začiatkom 4. storočia bolo v meste ustanovené biskupstvo. Od 6. storočia jedno z centier Franskej ríše. Počas storočnej vojny bolo v roku 1429 bolo oslobodené Janou z Arku.

## Obyvateľstvo

Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Osobnosti spojené s mestom
* Jana z Arku (* 1412 - † 1431), francúzska hrdinka 
* Ján Kalvín (* 1509 - † 1564), teológ
* František II. (* 1544 – † 1560), francúzsky kráľ
* Louis Pasteur (* 1822 - † 1895), chemik 
* Paul Gauguin (* 1848 - † 1903), maliar 
* Charles Péguy (* 1873 - † 1914), básnik a mysliteľ
* Georges Bataille (* 1897 - † 1962), filozof a spisovateľ
* Marion Cotillardová (* 1975), herečka 

## Partnerské mestá
*  Dundee, Škótsko, Spojené kráľovstvo
*  Krakov, Poľsko
*  Kristiansand, Nórsko
*  Lugoj, Rumunsko
*  Münster, Severné Porýnie-Vestfálsko, Nemecko
*  Parakou, Benin
*  Perm, Rusko
*  Saint-Flour, Francúzsko
*  Tarragona, Španielsko
*  Tyre, Libanon
*  Ucunomija, Japonsko
*  Wichita, Kansas, USA 

## Referencie



## Pozri aj

*Zoznam obcí departementu Loiret


Kategória:Mestá v regióne Centre-Val de Loire
Kategória:Obce v departemente Loiret
Zvukové pole

**Zvukové pole** sú procesy kmitania, ktoré vznikajú a existujú v stálom a priamom spojení s látkovou hmotou (látkou); je to stav látkovej hmoty.

## Externé odkazy
* 

Kategória:Akustika
Ornitológia

**Ornitológia** (z gréckych slov *ornis, ornithos* – vták a *Logos* – veda) je zoologická veda, ktorá sa zaoberá štúdiom vtákov. 

Pojmom **ornitológ** sa označuje každý amatérsky aj profesionálny prírodovedec, ktorý sa zaoberá ornitológiou.

## Iné projekty
Polemika

**Polemika** (z gr. 'polemiké' = bojovná k 'polemos' = vojna) je útočná, bojovná reč alebo článok; spor; ostrá výmena názorov s hodnotením názorov ostatných.

## Zdroj
* 

Kategória:Filozofický slovník
Orografia

[thumb|Orografická mapa východnej [Sibíri vyrobená Piotrom Kropotkinom v roku 1875.]]
**Orografia** alebo **horopis** je náuka, alebo opisná charakteristika reliéfu zemského povrchu založená najmä na jeho vzhľade (vonkajšia podoba). 

## Referencie


## Externé odkazy
* 

Kategória:Geografia
Perena

náhľad|Perena
**Perena** (iné názvy: **trvalka, trváca rastlina, trvalá rastlina**, zastarano *vytrvalá rastlina*, lat. *planta perennis*) má v botanike dva základné významy:
1. V užšom zmysle je to bylina (myslí sa tu bylina v širšom zmysle, t. j. rastlina s nezdrevnatenou stonkou) plodiaca v niekoľkých za sebou idúcich vegetačných obdobiach (rokoch), konkrétne vo viac ako dvoch rokoch. Nadzemné časti takejto byliny na jeseň odumierajú, v zime pretrvávajú korene, podzemky, hľuzy. Takto definovaná perena sa označuje aj ako **trváca bylina** (iné názvy: **trvalá**/*vytrvalá*/**polykarpická**/**polakantná** **bylina**; lat. *herba perennis*) alebo sa označuje ako **bylina** (iné názvy: **bylinná rastlina**, **herbida**; lat. *herba*, *planta herbacea*) v užšom zmysle.
2. V širšom (na Slovensku dnes nie častom) zmysle sa stotožňuje s pojmom polykarpická rastlina (iné názvy: polakantná rastlina, iteroparná rastlina, anabiotická rastlina). To znamená, že sú do pojmu perena (resp. do jeho vyššie v úvode uvedených synoným) zahrnuté nielen trváce byliny (definícia č. 1), ale aj dreviny (vrátane polokrov). Prísne vzaté sú tu zahrnuté trváce byliny a len **polykarpické dreviny** (iné názvy: **polakantné**/**trváce**/**trvalé**/*vytrvalé* **dreviny**), lenže polykarpické sú skoro všetky dreviny (keďže monokarpické dreviny, čiže plurienné dreviny, sú zriedkavé). 

## Zdroj
* 

## Externé odkazy
*http://www.zahradnitrvalky.cz/co-jsou-trvalky/

Kategória:Rastliny
Polícia

náhľad|Hliadka Dopravnej polície Policajného zboru

**Polícia** je ozbrojený bezpečnostný orgán štátu alebo menšej samosprávnej jednotky (autonómnej oblasti, obce, letiska, prístavu), určený najmä na udržiavanie vnútorného poriadku prostredníctvom preventívnej a represívnej činnosti. Príslušník/príslušníčka policajného zboru sa nazýva policajt/policajtka.

## Etymológia
Slovenské slovo *polícia* bolo prebraté z , ktoré vzniklo polatinčením  používaného v súvislosti s občianstvom, občianskym poriadkom a riadením spoločnosti. Tento výraz bol odvodený z , čím sa označoval mestský štát.

## Polícia na Slovensku
Úlohy polície na Slovensku plní Policajný zbor, obecná a mestská polícia a Vojenská polícia. 

## Referencie


## Iné projekty

## Externé odkazy
* Ministerstvo vnútra Slovenskej republiky – Polícia
* Železničná polícia 
* Mestská polícia Bratislava
* Vojenská polícia 
* Edukatívna stránka o polícii, hasičoch a záchranároch
Perex

**Perex** môže byť:
*per extensum, pozri per extensum (tlač)
*v rokoch 1990/1991 - 2021 slovenské vydavateľstvo (najmä) novín Pravda a Nové slovo, presný názov: P E R E X, a.s., pozri P E R E X
Raymond Polin

**Raymond Polin** (* 7. júl 1910, Briançon, Francúzsko - † 8. február 2001, Nogent-le-Phaye) bol francúzsky filozof, ktorý sa venoval axiológii. 

V rokoch 1976 - 1981 bol prezidentom Sorbonny.

## Dielo
* *La création des valeurs.* Presses universitaires de France, Paris 1944.
* *La compréhension des valeurs.* Presses universitaires de France, Paris 1945.
* *Du laid, du mal, du faux.* Presses universitaires de France, Paris 1948.

## Referencie


## Externé odkazy
* Notice de l'Académie des sciences morales et politiques 

## Zdroj
* 

Kategória:Francúzski filozofi
Perfekcionizmus

**Perfekcionizmus** (lat.) je etické učenie, podľa ktorého je cieľom morálky ustavičné zdokonaľovanie človeka.

## Externé odkazy
* 

Kategória:Filozofické teórie
Ortoepia

**Ortoepia** je spisovná výslovnosť a/alebo náuka o spisovnej výslovnosti (t. j. vedný odbor jazykovedy). Z praktických dôvodov sa pripája k hláskosloviu.

## Zdroj
* 
* ortoepia. in: Slovník súčasného slovenského jazyka

Kategória:Jazykoveda
Polis

**Polis** bolo v starovekom Grécku najrozľahlejšie štátne spoločenstvo. Polis tvorilo len mesto a územie ležiace okolo neho. Mesto bolo hospodárskym a náboženským centrom. Kolónie boli po stránke štátoprávnej samostatné. V prípadoch spojenectva si boli polis rovnoprávne. 

Štáty s rozľahlejším územím vznikali až od doby Alexandra Macedónskeho a držala ich pohromade vojenská moc.

Podľa Hegela je polis prototyp súdržnosti a integrácie.

## Externé odkazy
* 

Kategória:Starogrécke mestá
Politickosť

**Politickosť** je politická kvalita.

Politickosť podľa Hannah Arendtovej je svojím pôvodným fenomenálnym obsahom pluralitou ľudí. V politickosti nesmie byť kvôli jej autenticite a integrite nijakým postupom odstránený moment odlišnosti, a to ani takými špekulatívnymi konštrukciami, ako je všeobecná vôľa. Politickosť konštituuje spoločenstvo tých, ktorí sú odlišní a odlišní zostanú. Nijaká jednota a zjednotenie množstva ľudí, ktoré si nezachováva rozličnosť ako svoj konštituujúci princíp, si nemôže robiť nárok na autenticky politický charakter. K politickosti patrí význačný moment diferencie a diferencovanosti, a práve na tom sa zakladá jej autenticita a integrita. S týmto nevuhnutným momentom diferencie, s politickou úlohou diferencie, a teda zároveň s rôznymi mienkami súčasne sa pri zakladaní politických inštitúcii ráta v eminentnom prameni amerického politického myslenia - v súbore *The Federalist*. Ako to, čo je politicky spoločné, sa nechápe identita už zjednotených bytostí, ale to, na čom sa zjednotili bytosti odlišné a rôznorodé ako na tom, čo je im spoločné.

## Externé odkazy

* 

Kategória:Politika
Perfektum

**Perfektum** (lat.) je predovšetkým slovesný čas vyjadrujúci:
* buď minulý dej majúci nejaký - hoci v každom jazyku inak definovaný - vzťah s prítomnosťou (napr. v angličtine, nemčine a španielčine) alebo 
* jednorazový dej v minulosti ukončený (napr. v latinčine a francúzštine).

Zároveň je to sústava slovesných tvarov aj jednotlivý tvar na vyjadrenie tohto času. Vyskytuje sa napr. v latinčine (perfectum), nemčine ((Präsens)perfekt), angličtine (Present Perfect), francúzštine (passé composé), španielčine (pretérito perfecto compuesto), taliančine (passato prossimo) či v slovanských jazykoch. Vo väčšine slovanských jazykov, vrátane slovenčiny, medzičasom nahradil ostatné slovenské časy a je preto synonymom pre minulý čas (pretéritum) vôbec. V uvedených jazykoch okrem latinčiny a ruštiny sa tvorí ako spojenie tvaru slovesa mať alebo byť v prítomnom čase a príčastia minulého príslušného slovesa (napr. angl. *you have done*, nem. *du hast getan*, fr. *tu as fait*, tal. *hai fatto*, špan. *has hecho*, sloven. *urobil si*; rus. *ty sdelal*, lat. *fecisti*).

V semitských jazykoch tento termín označuje jednu z dvoch sád tvarov (druhou je imperfektum). Na rozdiel od latinčiny a iných európskych jazykov pojem perfektum označuje v semitských jazykoch nie slovesný čas, ale skôr vid. V arabčine sa napríklad perfektum používa pri tvorbe podmieňovacieho spôsobu.

Kategória:Latinské výrazy
Kategória:Gramatická kategória času
Perifráza

**Perifráza** je jeden zo základných básnických trópov blízky metonýmii, ktorý vzniká tým, že sa predmet nepomenuje priamo, ale opisom, vymenovaním charakteristických znakov a vlastností.

## Externé odkazy
* 

Kategória:Štylistické prostriedky
Timofej Fiodorovič Osipovskij

**Timofej Fiodorovič Osipovskij** (; * 1765 - † 1832) bol ruský filozof a matematik, kritik Kantovho tvrdenia, že geometrické pravdy majú apriórny pôvod.

## Externé odkazy
* 
* Биография.Ру  (ru) – biografie osobností

Kategória:Narodenia v 1766
Kategória:Úmrtia v 1832
Kategória:Ruskí filozofi
Kategória:Ruskí matematici
Kategória:Držitelia Radu svätej Anny
Verejná finančná politika

**Verejná finančná politika** alebo **finančná politika** je forma hospodárskej politiky, ktorá sa realizuje využívaním finančných nástrojov a kategórií. Významnú úlohu pri štátnom regulovaní ekonomiky má finančná politika založená na využívaní štátneho rozpočtu (rozpočtová politika, fiškálna politika); v užšom zmysle sa ako finančná politika niekedy označuje len rozpočtová politika či fiškálna politika.

## Externé odkazy
* 

Kategória:Hospodárska politika
Perfektibilizmus

**Perfektibilizmus** (lat.) je filozofický názor, že ľudstvo je schopné neustále sa zdokonaľovať a že sa stále zdokonaľuje.

## Externé odkazy
* 

Kategória:Filozofické teórie
Ortografia

**Ortografia** môže byť:
*pravopis
*písmový systém (buď vo význame ruské, nemecké ...písmo alebo vo význame logografické, abecedné atď. písmo)
Periodikum

**Periodikum** (iné názvy: **periodická publikácia, periodická tlačovina**, niekedy považované za synonymum s(o súhrnným) označením **periodická tlač**)  je v knižničnej a informačnej vede *publikácia, ktorá postupne vychádza v samostatných, obsahovo neidentických častiach, spojených spoločným názvom, priebežným označením, jednotnou úpravou a obsahovým zameraním  v pravidelných alebo nepravidelných intervaloch a so zámerom trvalého pokračovania*

**Periodická tlač** je podľa tlačového zákona:
* z roku 2008: *noviny, časopisy alebo iná tlač, vydávaná pod rovnakým názvom, s rovnakým obsahovým zameraním a v jednotnej grafickej úprave, najmenej dvakrát v kalendárnom rok*. (Dodáva sa, že *Tento zákon sa nevzťahuje na (a) Zbierku zákonov Slovenskej republiky, Obchodný vestník a iné úradné vestníky, (b) periodickú tlač určenú výlučne na úradné, služobné alebo prevádzkové účely či inú vnútornú potrebu osoby, ak nie je distribuovaná verejnosti, (c) periodickú tlač osoby určenú výlučne na jej vlastnú propagáciu.*) 
* z roku 1966 (teda už neplatného): *noviny, časopisy a iné periodické tlačoviny, vydávané najmenej dvakrát ročne pod rovnakým názvom a v úprave typickej pre tento druh tlače. Za periodickú tlač sa však nepovažujú zbierky zákonov, úradné vestníky a ďalej tlačoviny slúžiace výlučne pre úradné, služobné alebo prevádzkové účely štátnych orgánov a organizácií, vedeckých a kultúrnych inštitúcií, hospodárskych, spoločenských a iných organizácií.*

Kategorizácia UNESCO typologicky delí periodickú tlač podľa periodicity a obsahového zamerania. Toto členenie má ešte tretiu dimenziu, a to je územné pôsobenie.

## Delenie podľa periodicity
* **[[Denník (žurnalistika)|denníky]]** – vychádzajú najmenej štyrikrát v týždni a môžu mať tri typy: 
** ranníky 
** poludníky
** večerníky
* **dvojdenníky** – obdenníky – vychádzajú 2 až trikrát v týždni
* **týždenníky** – 40 – 52 krát v roku
* **dvoj týždenníky**
* **mesačníky**
* **dvojmesačníky**
* **štvrťročníky**
* **občasníky** – najnižšia periodicita je dvakrát do roka. 

## Delenie podľa obsahového zamerania
* **pre širokú verejnosť:** univerzálne – spoločensko-politicko-ekonomické, kultúrne a umelecké, populárno-odborné, programové, rodinné, zábavné, ženské, detské a mládežnícke, športové a pre cestovný ruch, cirkevné a náboženské, pre zahraničie, inzertné, erotické a i.
* **pre špecifické skupiny čitateľov**: odborné, vedecké, profesionálnych a občianskych skupín, podnikové a firemné, školské a iné. Pod nimi rozumieme tie, v ktorých sa nedá celkom jednoznačne identifikovať obsah.

## Delenie podľa územného pôsobenia
* ústredné
* regionálne
* lokálne

## Referencie


## Externé odkazy
*
Periodizácia

**Periodizácia** je delenie, rozdelenie (obyčajne dejín) na periódy,
obdobia. Jednotlivé periódy dejín sú oddelené významnými historickými udalosťami, napr. stredovek a novovek objavom Ameriky v roku 1492.
## Externé odkazy
* 

Kategória:História
Kriminálna politika

**Kriminálna politika** je súčasť politiky štátu, ktorá pomocou legislatívnych úprav a praktického uplatňovania trestného práva vykonáva ochranu spoločnosti.

## Externé odkazy
* 

Kategória:Politika
Kategória:Trestné právo
Kategória:Kriminológia
Veková periodizácia

**Veková periodizácia** je delenie veku, napr.:

## Pozri aj
* Dospelosť (Etapy života dospelého človeka)
* periodizácia

## Externé odkazy
* 

Kategória:Ontogenéza človeka
Oslabenie

**Oslabenie** je urobenie slabým, slabším; ubratie síl, posíl a iných opôr.

## Pozri aj
* mogifónia

## Zdroj
* 

Kategória:Terminológia
Hospodárska politika liberalizmu

**Hospodárska politika liberalizmu** je hospodárska politika, ktorá presadzuje zásady ekonomického liberalizmu, t.j. zásady hospodárskej slobody, čiže voľnej súťaže, slobodného súkromného podnikania, minimálnych zásahov štátu do ekonomiky, slobodného pohybu tovaru a kapitálu, voľnej tvorby cien, voľného vnútorného i zahraničného obchodu a iných. Tieto zásady stručne vyjadruje výraz laissez faire - laissez passer.

Zasady liberalistickej hospodárskej politiky sa nikdy nepodarilo dôsledne naplniť v reálnom hospodárskom živote. Najviac sa k nim priblížilo Anglicko a Francúzsko asi v polovici 19. storočia.

Po druhej svetovej vojne sa presadzujú zásady hospodárskej slobody v modifikovanej podobe hospodárskej politiky neoliberalizmu (pričom neoliberalizmom sa v tomto prípade myslí ordoliberalizmus).

## Externé odkazy
* 

Kategória:Hospodárska politika
Kategória:Liberálne ekonomické teórie
Učebné osnovy

**Učebné osnovy** sú školský dokument, v ktorom sa konkretizujú výchovno-vzdelávacie ciele,
obsah a rozsah vyučovania v učebných predmetoch a v študijných predmetoch podľa schváleného učebného plánu.

## Externé odkazy
* 

Kategória:Pedagogika
Permanentnosť

**Permanentnosť** alebo **permanencia** je stálosť, trvalosť, nemennosť, nepretržitosť.

**Permanencia** môže byť:
*stála, ustavičná činnosť alebo služba alebo prítomnosť; pohotovosť
*v geológii: nezameniteľnosť oceánskych a pevninských celkov, pozri permanentnosť (geológia)

## Pozri aj
*semipermanentnosť
*volatilnosť
*permanentný zápis
*permanentné tetovanie
*permanentná fixka
Osoba

**Osoba** môže byť:
*človek ako indivíduum, pozri človek a indivíduum
*človek z hľadiska vonkajších/telesných vlastností (napr. ženská osoba)
*človek/indivíduum ako nositeľ istej funkcie, práva a podobne
*postava umeleckého diela
*vo filozofii a teológii: pozri osoba (filozofia)
*v práve: subjekt práv (nositeľ právnej subjektivity, bytosť spôsobilá byť subjektom práv a právnych povinností, fyzická osoba alebo právnická osoba alebo štát)
*v psychológii: vonkajšie prejavy vnútornej podstaty duševného života, ktoré nemusia byť autentické, neautentická osobnosť
*v gramatike: gramatická kategória, synonymum: gramatická osoba, pozri osoba (gramatická kategória)

## Iné projekty
Permeabilita (magnetizmus)

**Permeabilita** (z lat. priepustnosť) alebo **permeabilita prostredia** alebo **absolútna permeabilita** je fyzikálna veličina udávajúca mieru magnetizácie prostredia (materiálu) v dôsledku pôsobiaceho magnetického poľa.

**Značka:** \mu

**Základná jednotka:** henry na meter, skratka Hm^{-1} alebo aj newton na štvorcový ampér, skratka NA^{-2}

**Výpočet:** 
:a) \mu = {B \over H}, kde *B* je magnetická indukcia a *H* intenzita magnetického poľa
:b) \mu = \mu_0 \cdot \mu_r , teda súčin permeability vákua a relatívnej permeability.

## Pozri aj
* Magnetická susceptibilita

Kategória:Magnetizmus
Kategória:Fyzikálne veličiny
Kategória:Materiálové konštanty
Dramatická osoba

**Dramatická osoba** je ľudský činiteľ každého dramatického diela a v pretvorení na dramatickú postavu aj jeho realizácia.

## Externé odkazy
* 

Kategória:Divadlo
Zahraničná politika

**Zahraničná politika** je súhrn aktivít potrebných na zabezpečenie všeobecného blaha národa,
vlastnej záujmovej skupiny alebo politickej strany v zahraničnej oblasti štátu. Určuje smer, ktorým štát presadzuje svoje záujmy v zahraničí.

## Externé odkazy
*
Kultúrna politika

**Kultúrna politika** je súhrn zásad, cieľov, úloh a krokov štátu, miest, obec, cirkví, odborov, politickych strán, spoločenských tried, medzinárodných inštitúcií, týkajúcich sa plánovitej starostlivosti o kultúru, jej podpory a novej tvorby.

## Externé odkazy
* 

Kategória:Kultúra
Kategória:Politika
Permisivita (sociológia)

**Permisivita** je vytváranie vzťahu k jedincovi alebo skupine a taktiež skupiny k jedincovi, v ktorom možno otvorene hovoriť a oznamovať všetky svoje pocity a názory, neznamená však tolerovanie ľubovoľného správania.

## Externé odkazy
* 

Kategória:Sociológia
Peronizmus

**Peronizmus** () je sociálne a národné hnutie presadzované Juanom Perónom a jeho Peronistickou stranou v 40. až 70. rokoch v Argentíne, Perónom označené ako tretia cesta medzi kapitalizmom a socializmom.

Peronizmus sa vyznačoval nacionalizmom, autoritárnym režimom, znárodnením priemyslu a pôdy, vyvlastnením zahraničných monopolov, sociálnym programom. Napriek výraznému vplyvu nedosiahol pozitívne výsledky.

## Pozri aj
* Sekulárne náboženstvo

## Externé odkazy
* 

Kategória:Dejiny Argentíny
Kategória:Politické ideológie
Fyzická osoba

**Fyzická osoba** (iné názvy: **prirodzená osoba** [v právnom zmysle], **človek** [v právnom zmysle]) je ľudská bytosť (iné názvy: človek, prirodzená osoba, jednotlivec), ktorá má spôsobilosť mať práva a povinnosti (iné názvy: spôsobilosť na práva a povinnosti, právnu subjektivitu). Je to teda každý živý človek a (napr. podľa slovenského práva aj) počaté dieťa, ak sa narodí živé. V právnych poriadkoch uznávajúcich otroctvo sa za fyzické osoby nepovažujú otroci. Pre pojem fyzická osoba v jeho modernom chápaní je irelevantné, či je daný človek štátnym občanom štátu pobytu, cudzincom alebo bezdomovcom.

Právny pojem fyzická osoba odlišuje človeka od iných právnych subjektov, ktoré majú spôsobilosť mať práva a povinnosti (právnická osoba). Spôsobilosť fyzickej osoby mať práva a povinnosti vzniká narodením. Túto spôsobilosť má aj počaté dieťa, ak sa narodí živé. Smrťou táto spôsobilosť zanikne.

## Referencie

Kategória:Občianske právo